Isaac Kwame Asiamah

Issac Kwame Asiamah (bɛ dɔɣi o la silimin gɔli December 24, 1975). O nyɛla Ghana siyaasa nira. O nyɛla jintɔra nti Atwima Mponua piibupiibu yaɣili. O nyɛla jintɔra nti lala yaɣili ŋɔ tum jinaduu din pahiri anahi, anu, ayobu, ayopɔin ni anii. 

O nyɛla New Patriotic Party puuni yino, zaŋ gbaai Silimin-gɔli February yuuni 2017 hali ni silimiin-gɔli January yuuni 2021, o daa nyɛla Minista nti bipɔla mini diɛma ni yiɣi jɛm ( Youth and Sports).

 Piligu biɛhigu mini Shikuru 
Isaac Asiamah nyɛla bɛ ni dɔɣi Mampong, Ghana silimin gɔli December 24, 1975. O chaŋla University of Ghana, Legon ka deei shɛhirili gbaŋ din nya Bachelor of Arts Geography mini Political Science, yuuni 2000. O daa lahi chaŋ Ghana Institute of Management mini Public Administration ka deei shɛhirili gbaŋ din nya master’s degree Governance and Leadership yuuni 2008.

 Tuma 
Asiamah nyɛla ŋun mali tuun bobugu hankali, di ni nya o daa lee Policy Analyst zaŋ n-ti New Patriotic Party tuma duu din be Accra. Ŋuni n daa lahi nya Ghana nanchinba gbaŋ ŋmara zaŋ n-ti New Patriotic Party. 
 Siyaasa tuma 
Asiamah kpɛ Ghana siyaasa tali saha waɣ'la di ni daa niŋ ka o di Atwima Mponua constituency piibu piibu zaŋ n-ti NPP yuuni 2005. O ni daa di kuɣu ŋɔ, o daa nyɛla yuun pihita yini ka, Ghana jintɔri polli Ghana siyaasa tali ni. Ŋun na gbubi lala zaashee ŋɔ, Ghana jintɔri polli n nya Francisca Oteng-Mensah, yuuni 2016 bɛ ni daa piigi so ka o nya yuun pishi ni ata.

 Minister of youth and Sports 
Silimin gɔli January 2017, tiŋgbani zuɣulana Nana Akuffo-Addo daa piigi o n-lee minisita zaŋ n-ti Youth and Sports ministry, Ghana. Bɛ daa puhi o kpaŋmi o maŋa ka o zooi diɛma ni yiŋjam tuma mini bihi ban be di ni. Tiŋgbani zuɣulana daa kpam o jandi ni o kpaŋmi o maŋa ka o bo soya n mɛ dɛma ni yiŋjam duri ka di yooi soli n tooi kohi Ghana bihi ban be diɛma ni yiɣijam ti tiŋduya.

 Paliamentary vettings 
Tuma kpuɣibu Komitii din be jina duu daa vihi Asiamah silimin gɔli February 7, 2017. Vihigu ŋɔ ni, o daa yɛli o ni mali hankali shɛli ni o zaŋ pahi ka di kpaŋsi diɛma ni yiɣijam Ghana. So chibigi shɛli o ni daa mali niya ni o zaŋ sɔŋsi dɛma ni yiɣijam yaɣali ŋɔ daa nyɛla nɛɛsim ni aadalichi din yan be Ghana bɔli ŋmɛriba goɣu ŋɔ ni zaŋ.chaŋ boli ŋmɛriba maa yori din nya bɛ di ni.

 Swearing in 
Tiŋgbani zuɣulana Akuffo-Addo daa po minisita-nima pia shɛba jina duu ni daa zaŋti la pɔri silimin gɔli February 10, 2017. Asiamah daa pahila minisita-nima pia ban daa deei bɛ minisita tali shɛhirili gbanna ka di wuhi ni bɛ piligim tuma. 

 Piibupiibu 
Asiamah daa nyɛla bɛ ni piigi jintɔri zaŋ n-ti Atwima Mponua constituency, di be Ashanti Region, Ghana tuuli yuuni 2004 Ghana piibu piibu ni. O daa di ka zaya n ti New Patriotic Party. O yaɣali ŋɔ daa pahili jintɔri kuŋusi pihita ni ayɔbu puuni din daa di n ti New Patriotic Party kuɣusi pihinahi yini ka puuni Ashanti Region. New Patriotic Party daa dila kuɣusi kobigi ni pishi ni anii kuɣusi kobishii ni pihita (230) ni. O daa diya gbaŋ tuhipihita ni pia ni ayi (30,012) gbaŋ tuhipihinahi ni nahi ni kobishii ni pia ni ayopɔin 44,217) puuni ka di yiɣisi vaabu 67.9% kobigi puuni.  O daa dila John Macitse Oduro H. ŋun daa nya National Democratic Congress jintɔri bori a mini Stephen Osei Bossman ŋun daa nya Convention People’s Party jintɔri bori a. National Democratic Party jintɔri bori ŋɔ daa nya kobigi puuni vaabu 30.5% ka Convention People’s Party jintɔri bori mi gba nya kobigi puuni vaabu 1.7%. 

Yuuni 2008, o daa lahi di jintɔri tali zaŋ nti New Patriotic Party lala yaɣali ŋɔ yaɣa. O kuɣu daa pahili kuɣusi pihinahi yini ka puuni kuɣusi pihinlta ni anahi shɛli din di n ti New Patriotic Party, Ashanti Region. New Patriotic Party ŋɔ daa di kuɣusi bela din daa yiɣisi kuɣusi kobigi ni awai kuɣusi kobishii ni pihita puuni. O daa diya ni gbaŋ puuni tuhipishi ni anu ni kobisita ni pihinu (25,350) gbaŋ tuhipihinahi ni anahi ni kobisiwai ni pihinahi ni anii (44,948) puuni ka di yiɣisi vaabu 56.4% kobigi puuni. O daa dila  Amoah Sarpong ŋun daa nya  People’s National Convention jintɔri bori a, Ali Yeboah ŋun daa nya National Democratic Congress jintɔri bori a, Kofi Takyi ŋun daa nya Democratic People’s Party jintɔri bori a, Appiahhene Peter ŋun daa nya Convention People’s Party jintɔri bori mini Raphael Baffour Awuah ŋun daa nya za n gama jintɔri bori a. Ŋɔ daa yiɣisi la vaabu  0.68% kobigi puuni, vaabu 32.01% kobigi puuni, vaabu 0.42% kobigi puuni, vaabu  1.12% kobigi puuni mini vaabu 9.37% kobigi puuni bɛ n kuli pɛi n doya shɛm maa.

Yuuni 2012, o daa dila piibu piibu zaŋ n-ti New Patriotic Party lala yaɣali ŋɔ yaɣa. Bɛ daa piigi o ni gbaŋ tuhipihinu ni awai ni kobisita (59,300) ka di yiɣisi vaabu 57.27% kobigi puuni. Bɛ daa piigi o ka chɛla Kwaku Agyemang-Mensah ŋun daa nyɛ  National Democratic Congress jintɔri bori a, mini Frank Tachie Mensah ŋun daa nya  Convention People’s Party jintɔri bori a. Ŋɔ daa yiɣisi la vaabu 41.94% kobigi puuni ni vaabu  0.79% kobigi puuni zaŋ nti bɛ zaa.  Bɛ daa labi piigi o nlee jintɔri a yuuni 2016 mini 2020 piibu piibu ni ka o lee ŋun pahi 7th mini 8th Parliament of the Fourth Republic of Ghana.

 Maŋ biɛhigu 
Asiamah nyɛla ŋun niŋ amiliya ka dɔɣi bihi ata. O nyɛla dolo dolo nira ka chani Anglican Church, Ghana. 

 Kundivihira 

Pubu:Lahabaya zaa
Pubu:Siyaasa niriba
Pubu:Ninsala ŋun na be o nyɛvuli ni
Pubu:Jintɔra
Pubu:8th Parliament of the 4th Republic of Ghana